b'\n_START_ARTICLE_\nLletrisme\n_START_PARAGRAPH_\nEl Lletrisme \xc3\xa9s un moviment art\xc3\xadstic que perseguia el refinament hiperminimalista de l\'art cap a la seva forma m\xc3\xa9s simple i m\xc3\xa9s pura. Segons Jean-Paul Curtay a La Poesia Lettriste (Paris, 1974), va ser creat el 1942 a Romania per Isidore Isou, quan nom\xc3\xa9s tenia setze anys. El lletrisme era originalment una resposta al que els seus adeptes interpretaven com l\'exc\xc3\xa9s de control del surrealisme per part d\'Andr\xc3\xa9 Breton, i tamb\xc3\xa9 un intent de fer una poesia m\xc3\xa9s popular. Els lletristes treballaven en diverses formes art\xc3\xadstiques, incloent-hi el so i les arts gr\xc3\xa0fiques en les quals sempre s\'hi trobava la pres\xc3\xa8ncia de les lletres. Isou coment\xc3\xa0 que el dadaisme havia cisellat l\'art a la mesura de la paraula, mentre que el seu moviment tenia la pretensi\xc3\xb3 de refinar-lo fins a la lletra (d\'aqu\xc3\xad el seu nom). Mentre que el Dada duia l\'art a un estadi simple i implausible, el lletrisme buscava un refinament superior a la seva forma original. La punyent simplicitat de l\'art lletrista, tot i que encara molt abstracte, marcava un contrast amb el recargolament ocasional del moviment surrealista, encara que ambd\xc3\xb3s estils tenien les seves arrels en el Dada._NEWLINE_L\'\xc3\xa8tica general del lletrisme va acabar sent aplicada tamb\xc3\xa9 a l\'art cinematogr\xc3\xa0fic, a l\'obra "L\'anticoncepte"" de Gil. J. Wolman, que consistia en una esfera lluminosa que era projectada dins d\'un enorme globus. Aquest curtmetratge va ser exhibit al Festival de Canes de 1952 juntament amb una pel\xc2\xb7l\xc3\xadcula del mateix Isou, "The Slime and Eternity Treatise". La pe\xc3\xa7a d\'Isou va guanyar el premi a la novament creada categoria de Millor Obra d\'Avantguarda. Fent un recompte de tots els principis del lletrisme mentre describia la mec\xc3\xa0nica del cinema modern, Isou escrigu\xc3\xa9 un tractat sobre el goteig i l\'eternitat, en el m\xc3\xb3n de l\'espectacle._NEWLINE_Crec fermament que el cinema \xc3\xa9s massa ric. \xc3\x89s ob\xc3\xa8s. Ha abastat els seus l\xc3\xadmits, es troba en el seu punt m\xc3\xa0xim. Amb el primer moviment d\'ampliaci\xc3\xb3 que descrigui, el cinema explotar\xc3\xa0!! Sota l\'explosi\xc3\xb3 d\'una congesti\xc3\xb3, aquest porc ple de greix es partir\xc3\xa0 en mil trossos. Anuncio la destrucci\xc3\xb3 del cinema com el primer signe apocal\xc3\xadptic de la disjunci\xc3\xb3, la ruptura, d\'aquesta corpulenta i voluminosa organitzaci\xc3\xb3._NEWLINE_En afegiment a les arts, els lletristes tamb\xc3\xa9 organitzaven mostres o irrupcions en p\xc3\xbablic que eren conegudes com a Esc\xc3\xa0ndals lletristes. Aquests esc\xc3\xa0ndals inclo\xc3\xafen provocar el desordre a esgl\xc3\xa9sies amb actes com disfressar-se de monjos o capellans i llegir manifests lletristes en lloc de les escriptures, aix\xc3\xad com causar el caos sabotejant estrenes d\'art o cinema, fins i tot les seves pr\xc3\xb2pies._NEWLINE_Una escissi\xc3\xb3 en aquest moviment va portar als seus membres a la formaci\xc3\xb3 de la Internacional lletrista, i a una divisi\xc3\xb3 en els submoviments dels ultra-lletrisme i els situacionistes_NEWLINE_Algunes obres lletristes s\xc3\xb3n Lexique des lettres nouvelles, un alfabet sonor que consisteix en 130 sons que els lletristes feien servir a la seva obra po\xc3\xa8tica._NEWLINE_La pel\xc2\xb7l\xc3\xadcula Irma Vep cont\xc3\xa9 una seq\xc3\xbc\xc3\xa8ncia que evoca l\'est\xc3\xa8tica d\'aquest moviment art\xc3\xadstic.'